— 242 — 



doit estre si près que il ait la main sur la boille, affin que cellui 

 qui mesure ou le charbonnier ne face faulse mesure et qu'il n'y 

 mette fors que bon charbon. Et doit rapporter a la porte par 

 taille, combien chascun charbonnier aura rendu de charbon. 



Et doit chascun des diz officiers faire résidence en la ville de 

 Salins, ne n'en doit partir senz le congié des seigneurs ou du 

 portier, et que il soit pourveu à leur office jusques à leur retour 

 sur peine de l'amande et du dommaige. 



L'euvre du maistre polain. 



Il doit faire porter toute la sal que l'on vent et délivre en la 

 Saulnerie, par les poulains, et en doit rapporter le compte de 

 ses prises es clers des saulx par ses tailles et là où il l'a prise, 

 ou en ouvrour ou en estouaille; et se doit pranre garde qui ne 

 face porter sur les bans ne en Rosère benaste xi e ne xin e . 



L'office du portier. 



11 doit demorer à la porte et doit commander aux gaites de 

 la dite porte çe qu'il doivent faire, et doit aler par la Saulnerie 

 chascun jour n foiz ou ni, et le soir avant qui se couchoit. Se 

 aucun méfiait en la Saulnerie, il doit faire ou commander à ses 

 gaites la justice telle comme il appartient, et doit blasmer et 

 corriger les officiers, se il ne font bien leurs offices selon leurs 

 instructions, et doit veoir ou faire veoir chascune sepmaine 

 l'aisement des barnes, devant lui, à la porte, et veoir que riens 

 n'y faille, et ce riens y faut, il le doit faire amender, et doit 

 savoir que la Saulnerie soit garnie de soillons et de gruaulx et 

 qu'il ait tousjours de l'aiguë sur les murs, et faire gaitier sur 

 les murs, et faire venir les benaistiers et les poulains gésir en 

 la Saulnerie pour faire gait par grans oraiges et par grans 

 pluyes, se mestier est. Il ne doit souffrir que nulz traye riens 

 de la Saulnerie, ne antroit après creuvefeu sonnant, se estrange 

 n'estoit, et ne doit souffrir que nulz mengoit avec les gaites, ne 

 femme, ne enffans; et doit veoir payer les ouvriers; et généra- 

 lement se doit donner garde sur tout le fait de la Saulnerie. 



(Au dos.) C'est le fait touchant la Saulnerie de Salins pour 

 bailler à monseigneur le chancelier et au trésorier. 



(Arch. du Pas-de-Calais, A 115. Ecriture xiv e siècle, 

 pet. in-f°, 12 ff. papier.) 



